EkBass/fiwiki-20250220-pages-articles huggingface dataset:
Šelopugino

Šelopugino () on kylä ja maalaiskunta Taka-Baikalian aluepiirissä Venäjällä. Se sijaitsee Unda-joen rannalla 462 kilometriä Tšitasta kaakkoon. Kylä on Šelopuginon piirin keskus. Siellä haarautuvat Nertšinski Zavodista Sretenskiin ja Nertšinskiin johtavat tiet. Asukkaita on 3 600 henkeä (vuonna 2002). Kylän ovat perustaneet Länsi-Venäjältä saapuneet uudisasukkaat. Ensimmäisen kerran se mainitaan vuonna 1782. Vuodesta 1851 Šelopuginossa oli Taka-Kaukasian kasakkapataljoonan päämaja. Vuoteen 1917 saakka sen kautta kulki Nertšinskin pakkotyövankilan vankien tärkein kuljetusreitti. Vuonna 1930 talonpojat kapinoivat maatalouden kollektivisointia vastaan. Šelopuginossa toimii maatalousyritys, meijeri, puunjalostuslaitos ja kirjapaino. Kylässä on keskikoulu, lasten luomistyön keskus, kotiseutumuseo, kulttuuritalo ja piirisairaala. Lentokenttä suljettiin 1990-luvulla. Paikallislehtenä ilmestyy Put Iljitša (”Iljitšin tie”). Nähtävyyksiin kuuluvat entisen siirtovankilan rakennukset. ==Aiheesta muualla== * Šelopugino Taka-Baikalian tietosanakirjassa Luokka:Šelopuginon piiri
Animal (Keshan albumi)

Animal on yhdysvaltalaisen pop laulaja-lauluntekijä Keshan debyyttialbumi, joka julkaistiin Yhdysvalloissa 5. tammikuuta 2010. Albumi myi ensimmäisellä viikollaan 152 000 kappaletta. Pelkästään Yhdysvalloissa albumia on myyty 872 700 kappaletta (elokuu 2010). Suomessa albumi ylsi virallisen albumilistan sijalle 43. == Taustatietoa == Kesha vieraili Flo Ridan singlellä "Right Round", joka julkaistiin tammikuussa 2009. Kun se oli julkaistu, hän teki levytyssopimuksen RCA Recordsin kanssa ja alkoi tehdä debyyttialbumiaan, nimeltä Animal. Albumin tuottamisesta vastaavat mm. Dr. Luke, Max Martin, David Gamson ja Benny Blanco. == Singlet == Albumilta on julkaistu neljä singleä. Albumin ensimmäinen single "Tik Tok" julkaistiin 7. elokuuta 2009. Kappale sai suurta menestystä Uudessa-Seelannissa, Kanadassa ja Australiassa, joissa se meni singlelistan ykköseksi. 11 listaviikon jälkeen se nousi Billboard Hot 100 -listan kärkeen. 19\. helmikuuta 2010 julkaistiin albumin toinen single "Blah Blah Blah" ja kolmas single "Your Love Is My Drug" julkaistiin 21. toukokuuta 2010. Neljäs single "Take It Off" julkaistiin 13. heinäkuuta 2010. == Kappalelista == # # # # # # # # # # # # # # == Listasijoitukset == Lista Paras sijoitus Alankomaiden albumilista 52 Australian albumilista 4 Belgian albumilista (Flanderi) 39 Belgian albumilista (Vallonia) 22 Britannian albumilista 8 Espanjan albumilista 64 Irlannin albumilista 8 Italian albumilista 22 Japanin albumilista 3 Kanadan albumilista 1 Kreikan albumilista 1 Meksikon albumilista 27 Norjan albumilista 36 Puolan albumilista 44 Ranskan albumilista 11 Saksan albumilista 7 Suomen virallinen lista 43 Sveitsin albumilista 3 Uuden-Seelannin albumilista 6 Yhdysvaltain albumilista 1 == Julkaisuhistoria == Maa Päivä Levy-yhtiö 1\. tammikuuta 2010 RCA Records/Jive Records 4\. tammikuuta 2010 RCA Records/Jive Records Sony Music Entertainment 5\. tammikuuta 2010 RCA Records Sony Music Entertainment 8\. tammikuuta 2010 11\. tammikuuta 2010 15\. tammikuuta 2010 25\. tammikuuta 2010 26\. tammikuuta 2010 RCA Records 27\. tammikuuta 2010 Sony Music Entertainment tammikuu 2010 Britannia 12. huhtikuuta 2010 == Lähteet == Luokka:Vuoden 2010 esikoisalbumit Luokka:Keshan albumit Luokka:Max Martinin tuottamat albumit Luokka:Dr. Luken tuottamat albumit
HMS Javelin

HMS Javelin (viirinumerot F61 ja 1940 alkaen G61) oli Britannian kuninkaallisen laivaston J-luokan hävittäjä toisessa maailmansodassa. == Valmistus == Alus tilattiin 25. maaliskuuta 1937 vuoden 1936 laivasto- ohjelmassa nimellä HMS Kashmir John Brown and Companyltä Clydebankistä, missä köli laskettiin vielä samana vuonna 11. lokakuuta. Alus laskettiin vesille 21. joulukuuta 1938 nimellä HMS Javelin ja valmistui 10. kesäkuuta 1939.Naval- history.net – HMS Javelin == Palvelus == Toisen maailmansodan päätyttyä alus oli Välimeren laivastossa osallistuen harjoituksiin, laivastovierailuihin sekä Palestiinan siirtolaisten valvontaan. Aluksella oli kurinpidollisia ongelmia, jotka johtivat 20 miehistönjäsenen joutumisen sotaoikeuteen vuoden 1945 lopulla. Alus lähti 9. toukokuuta 1946 Maltalta ja se saapui 17. toukokuuta Portsmouthiin. Aluksen varastot tyhjennettiin, minkä jälkeen se siirrettiin 31. heinäkuuta reserviin. Alus siirrettiin Harwichiin, josta se sijoitettiin poistolistalle 31. lokakuuta 1948. Alus oli maalilaivana ja hylky myytiin BISCOlle. Alus saapui hinattuna Trooniin Ayshireen West Scotland Shipbreaking Companylle romutettavaksi 11. kesäkuuta 1949. ==Lähteet== * * * * === Viitteet === Luokka:J-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:John Brownin valmistamat alukset
European Space Astronomy Centre

European Space Astronomy Centre (ESAC) on Euroopan avaruusjärjestön avaruustieteen arkisto- ja tutkimuskeskus Madridin läheisyydessä Villafranca del Castillossa Espanjassa. Alueella on useita satelliittien vastaanottoantenneja, joiden kautta keskus saa mm. seuraavien avaruusalusten dataa: AKARI, Herschel, INTEGRAL, Mars Express, Planck, Rosetta, Venus Express ja XMM-Newton. Suurin antenni (35 m) Cerberos sijaitsee Avilassa, noin 65 kilometrin päässä ESACista. Keskus toimii myös SMOS-kaukokartoitusmission datakeskuksena, koska SMOS on Espanjan johtama avaruuslento. Keskuksen alueella toimii espanjalainen Laboratory for Space Astrophysics and Fundamental Physics (LAEFF) tutkimuskeskus, jonka tutkimusalaa on astrofysiikka. ==Aiheesta muualla== * European Space Agency site * ESA/European Space Astronomy Centre site * ESA webpage on ESTRACK, including links to all stations * ESA/ESTRACK Villafranca station page Luokka:ESA
Betrayal at Krondor

Betrayal at Krondor on Dynamixin kehittämä ja Sierra On-Linen julkaisema roolipeli, joka on julkaistu vuonna julkaistu DOS-alustalle. Pelin sijoittuu Raymond E. Feistin Riftwar-kirjasarjan Midkemia-fantasiamaailmaan. Pelille julkaistiin vuonna 1998 jatko-osa Return to Krondor. == Pelaaminen == Peliin on pyritty rakentamaan kirjanomaista tuntua: juoni on jaettu kappaleisiin, pelitilanteen tallentamista kutsutaan kirjanmerkin luomiseksi ja peliin on kirjoitettu huomattava määrä kirjallista kuvailua, jossa käytetään yleisesti etäännyttäväksi tulkittavaa kolmannen persoonan kertojaääntä. Toisaalta peli mahdollistaa aikalaisiinsa verrattuna sangen vapaan liikuskelun pelimaailmassa. Peli käyttää 256-väristä 320x200 VGA-tilaa. Ulkomaailma on kuvattu sprite-grafiikkaa ja teksturoitua 3D-grafiikkaa yhdistelevän pelimoottorin avulla. Vuoropohjaisessa taistelussa hahmot esitetään valokuvista digitoituina, animoituina spriteinä, merkittävät kaupungit ja vastaavat paikat on esitetty maalauksesta digitoituna kuvana, johon on määritetty hotspotteja. == Aiheesta muualla == * * Betrayal at Krondor Help Web , yksi suurimmista peliä käsittelevistä apusivustoista Luokka:DOS-pelit Luokka:Vuoden 1993 videopelit Luokka:Tietokoneroolipelit Luokka:Dynamixin pelit
Uljoty

Uljoty () on kylä ja maalaiskunta Taka-Baikalian aluepiirissä Venäjällä. Se sijaitsee Ingoda-joen yläjuoksulla 120 kilometriä Tšitasta lounaaseen. Kylä on Uljotyn piirin keskus. Asukkaita on 6 400 henkeä (vuonna 2002). Uljoty on venäläisten uudisasukkaiden perustama. Ensimmäisen kerran se mainitaan vuonna 1788. Kylässä on keskikoulu, lasten luomistyön keskus, kulttuuritalo, kaksi kirjastoa ja piirisairaala. Kulttuuritalon yhteydessä toimii kansanteatteri, kansankuoro ja nukketeatteri. Paikallislehtenä ilmestyy Uljotovski vestnik. ==Aiheesta muualla== * Uljoty Taka-Baikalian tietosanakirjassa Luokka:Uljotyn piiri
HMS Jupiter (F85)

HMS Jupiter (viirinumerot F85 ja 1940 alkaen G85) oli Britannian kuninkaallisen laivaston J-luokan hävittäjä toisessa maailmansodassa. == Valmistus == Alus tilattiin 25. maaliskuuta 1937 vuoden 1936 laivasto- ohjelmassa Yarrow Shipbuildersilta Scotstounista Glasgow'sta, missä köli laskettiin vielä samana vuonna 28. syyskuuta. Alus laskettiin vesille 27. lokakuuta 1938 ja valmistui 25. kesäkuuta 1939, jolloin siitä maksettiin tarjouksen mukainen hinta 389 511 puntaa ilman Amiraliteetin toimittamia ase- ja viestijärjestelmiä.Naval-history.net - HMS Jupiter == Palvelus == Alus upotti 17. tammikuuta 1942 Krakataun edustalla keisarillisen Japanin laivaston sukellusveneen I-60. Alus osallistui Jaavanmeren taisteluun, mutta 27. helmikuuta se osui miinaan. Alus upposi seuraavana päivänä Jaavan pohjoispuolella ennen taistelun päättymistä.Whitley, M. J., s. 120 ==Lähteet== * * * * === Viitteet === Luokka:J-luokan hävittäjät Luokka:Yarrow’n valmistamat alukset Luokka:Yhdistyneen kuningaskunnan toisen maailmansodan hävittäjät
Zabaikalsk

Zabaikalsk () on kaupunkimainen taajama Taka-Baikalian aluepiirissä Venäjällä. Se sijaitsee Kiinan vastaisella rajalla 459 kilometriä (rautateitse) Tšitasta kaakkoon. Taajama on Zabaikalskin piirin keskus. Sen kautta kulkee Trans- Siperian rautatieltä Kiinan Manzhouliin haarautuva rata sekä Tšitasta Manzhouliin johtava maantie. Asukkaita on 10 900 henkeä (vuonna 2009). Paikkakunta on syntynyt rautatien rakentamisen yhteydessä vuonna 1900. Vuosina 1929–1960 sen nimenä oli Otpor. Vuonna 1954 se sai kaupunkimaisen taajaman aseman ja vuonna 1960 nykyisen nimensä. Zabaikalsk on huomattava liikenteen ja ulkomaankaupan keskus. Siellä toimii raja-asema ja tulli, maatalousyritys, elintarviketeollisuutta ja matkailuyritys. Taajamassa on kaksi keskikoulua, lasten luomistyön keskus, kulttuuritalo, kirjasto ja poliklinikka. Paikallislehtenä ilmestyy Zabaikalets. ==Lähteet== ==Aiheesta muualla== * Zabaikalsk Taka-Baikalian tietosanakirjassa Luokka:Taka-Baikalian aluepiirin kaupunkimaiset taajamat Luokka:Zabaikalskin piiri
Tšernyševsk

Tšernyševsk () on kaupunkimainen taajama Taka-Baikalian aluepiirissä Venäjällä. Se sijaitsee Aleuriin laskevan Kuenga-joen suussa 389 kilometriä (rautateitse) Tšitasta koilliseen. Taajama on Tšernyševskin piirin keskus. Sen kautta kulkee Trans-Siperian rautatie. Asukkaita on 12 200 henkeä (vuonna 2009). Paikkakunta on syntynyt vuoden 1670 tienoilla. Aluksi sen nimenä oli Aleurskaja zaimka ja myöhemmin Popovskaja sloboda. Vuonna 1851 sen asukkaista tuli osa Taka-Baikalian kasakkajoukkoja. Vuonna 1908 rautatien rakentamisen yhteydessä syntyi Pašennajan asema. Popovskin kasakkataajama liitettiin vuonna 1921 rautatien rakentajien asutukseen Tšernyševoon, joka sai vuonna 1938 kaupunkimaisen taajaman statuksen. Pašennajan rautatieasema nimettiin vuonna 1936 liikenneasiain kansankomissaarin Lazar Kaganovitšin mukaan. Vuonna 1957 Kaganovitšille nimetylle asemalla annettiin nimi Tšernyševsk-Zabaikalski ja samalla Tšernyševon taajama sai nykyisen nimensä. Taajamassa on kaksi keskikoulua, tekninen opisto, lasten luomistyön keskus, museo ja kaksi sairaalaa. Paikallislehtenä ilmestyy Naše vremja (”Meidän aikamme”). ==Lähteet== ==Aiheesta muualla== * Tšernyševsk Taka-Baikalian tietosanakirjassa Luokka:Taka-Baikalian aluepiirin kaupunkimaiset taajamat Luokka:Tšernyševskin piiri
Mercedes-Benz G-sarja

Mercedes-Benz G on Mercedes-Benzin valmistama maastoauto. G-sarjan suunnittelu alkoi vuonna 1972 Daimler-Benzin ja itävaltalaisen Steyer-Daimler-Puchin yhteistyönä, ja mallin valmistus alkoi vuonna 1979. Mallin ulkonäkö on pysynyt hyvin samanlaisena verrattuna aikaisempiin malleihin. Uusin malliversio esiteltiin Detroitin autonäyttelyssä tammikuussa 2018. Vuoden 2019 Euro NCAP -kolaritestistä G-sarja sai tulokseksi täydet viisi tähteä. ==Mitat== * Pituus: 4 212 mm, Lang: 4 662 mm * Leveys: 2 007 mm * Korkeus: 1 931 mm * Akseliväli: 2 400 mm, lang: 2 850 mm * Raideleveys edessä/ takana: 1 475 mm / 1 475 mm * Kääntöympyrä: 11,31–13,26 m * Tavaratilan tilavuus: 250–480 l * Polttoainesäiliön tilavuus: 96 l (varalla 20 l) ==Moottorit== ===Bensiini=== Malli Moottorityyppi Iskutilavuus Teho Vääntö Kulutus l/100km, EU-yhd. CO2 -päästö, g/km G 500 V8 4 966 cm3 218 kW (296 hv) 456 Nm @ 2 800-4 000 rpm 15,5 370 G 55 AMG V8 5 439 cm3 368 kW (500 hv) 700 Nm @ 2 750-4 000 rpm 15,9 378 ===Diesel=== Malli Moottorityyppi Iskutilavuus Teho Vääntö Kulutus l/100km, EU-yhd. CO2 -päästö, g/km G 320 CDI V6 2 987cm3 170 kW (244 hv) 540 Nm @ 1 600-2 400 rpm 11,2 302 ==Mercedes-Maybach G650 Landaulet== Mercedes-Maybachin ensimmäinen katumaasturi julkistettiin helmikuussa 2017. Se on muunneltu versio G-sarjasta ja siinä on avoin takapenkki, joka tekee siitä landauletin. Autossa on V12-moottori teholtaan 630 hevosvoimaa. ==Katso myös== *AGF (panssariauto) *LAPV Enok ==Lähteet== ==Aiheesta muualla== * Mercedes-Benz Finland - G-sarja G-sarja Luokka:J-segmentin autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Oriveden keskustan seisake

Oriveden keskustan seisake (vir. Orivesi keskusta, ) on rautatieliikennepaikka Orivedellä kaupungin keskustan itäpuolella Parpolanrinteen kaupunginosassa Tampere–Haapamäki-radan varrella. Seisake avattiin ensimmäisen kerran Parpola- nimisenä (lyh. Prp) toukokuussa 1951, ja se lakkautettiin joulukuussa 1955. Seisake oli seuraavan kerran käytössä vajaan vuoden ajan toukokuusta 1976 maaliskuuhun 1977. Dm12-kiskobussien käyttöönoton myötä junien parempi kiihtyvyys mahdollisti ylimääräisten seisakkeiden käyttöönoton. Seisake otettiin uudelleen käyttöön Orivesi keskusta -nimisenä kesäkuussa 2007 yhdessä Kolhon kanssa, ja sinne rakennettiin 80 metriä pitkä asfaltoitu, korkea laituri sekä pysäköintialue. Matkustajia varten paikalla on odotuskatos. Seisakkeella pysähtyvät kaikki Tampereen ja Keuruun väliä kulkevat taajamajunat. == Lähteet == Luokka:Oriveden rautatieliikennepaikat Luokka:Pirkanmaan henkilöliikenteen rautatieliikennepaikat
Kirjonen

Kirjonen on suomalainen sukunimi, joka on muun muassa seuraavilla henkilöillä: * Aleksi Kirjonen (s. 1993), vammaisurheilija * Eino Kirjonen (1933–1988), mäkihyppääjä ja -valmentaja, pesäpalloilija * Juhani Kirjonen (1935–2017), psykologi, professori * Juho Kirjonen (s. 1977), jalkapalloilija * Leo Kirjonen (s. 1988), tanssitaiteilija ja näyttelijä * Marja-Leena Kirjonen (s. 1945), kuvataiteilija, kuvaamataidonopettaja * Mauno Kirjonen (1916–1999), lentäjä ja hävittäjä-ässä * Tarmo Kirjonen, salibandyn pelaaja * Thomas Kirjonen (Kasmir, s. 1985), muusikko, lauluntekijä ja laulaja
Koripallon miesten SM-sarjakausi 1987–1988

Kausi 1987–1988 oli 48. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Kotkan Työväen Palloilijat. Helsingin NMKY voitti hopeaa ja Torpan Pojat pronssia. Runkosarjan voitti Uudenkaupungin Urheilijat. == Runkosarja == === Sarjataulukko === O V H P+ P- P Uudenkaupungin Urheilijat 18 14 4 1788 1666 28 KTP 18 13 5 1654 1612 26 Helsingin NMKY 18 12 6 1708 1519 24 Forssan Koripojat 18 11 7 1719 1649 22 Torpan Pojat 18 11 7 1768 1709 22 Hongikon Nuorisoseuran Urheilijat 18 8 10 1671 1690 16 Pantterit 18 8 10 1586 1587 16 Salon Palloilijat 18 7 11 1512 1667 14 Tampereen Pyrintö 18 3 15 1600 1764 6 Turun NMKY 18 3 15 1577 1721 6 * Tampereen Pyrintö ja Turun NMKY joutuivat SM-karsintaan, jonka kautta ne säilyttivät sarjapaikkansa. == SM-jatkosarja == === Sarjataulukko === O V H P+ P- P Helsingin NMKY 32 23 9 3045 2692 46 Kotkan Työväen Palloilijat 32 23 9 3059 2888 46 Uudenkaupungin Urheilijat 32 20 12 3088 2930 40 Torpan Pojat 32 18 14 3076 3048 36 Forssan Koripojat 32 17 15 3080 3049 34 Hongikon Nuorisoseuran Urheilijat 32 17 15 2989 2954 34 Pantterit 32 14 18 2762 2845 28 Salon Palloilijat 32 8 24 2697 3079 16 == Pudotuspelit == == Palkitut == Palkinto Voittaja Joukkue Vuoden pelaaja Sakari Pehkonen Helsingin NMKY Vuoden tulokas Petri Niiranen Forssan Koripojat Vuoden valmentaja Kari Liimo Kotkan Työväen Palloilijat Vuoden erotuomari Carl Jungebrand - == Lähteet == * 1989 Luokka:Vuoden 1987 koripallo Luokka:Vuoden 1988 koripallo
Šiškan seisake

Šiškan seisake (, aiempi kirjoitusasu Sjiska, ) on rautatien seisake Jällivaaran kunnassa Norrbottenin läänissä Ruotsissa. Seisake otettiin käyttöön vuonna 1946, ja se on yksi Ruotsin pienimpiä liikennepaikkoja. Se sijaitsee Malmbanan-radan varrella Jällivaaran ja Kiirunan asemien välisellä rataosuudella, noin 28 kilometriä Kiirunan eteläpuolella. Liikennepaikalla on lyhyt puinen laituri ja laiturivalaistus, sekä seisakeopastin junien pysäyttämistä varten. Seisakkeen lähistöllä sijaitsee myös pieni puurakenteinen seisaketupa. ==Lähteet== Luokka:Jällivaaran liikenne Luokka:Norrbottenin rautatieliikennepaikat
Baños

thumb|250px|Tulivuori Tungurahua sijaitsee viiden kilometrin päässä Bañoisista, kuva vuodelta 2004. Baños (Baños de Agua Santa) on yksi Ecuadorin tärkeimmistä matkailukaupungeista. Sen nimi tarkoittaa pyhän veden kylpylää. Se sijaitsee maan keskiosassa Tungurahuan maakunnassa, noin 170 kilometriä Quitosta etelään. Asukkaita on noin 13 000\. Kaupunki sijaitsee kapeassa laaksossa noin 1 800 metrin korkeudella. Korkein ympäristön vuori on tulivuori Tungurahua. Lokakuussa vuonna 1999 kaupungin asukkaat evakuoitiin tulivuorenpurkauksen takia: purkauksen laavavirrat tuhosivat vuorenrinteen viljelyksiä. Valtaosa kaupungin asukkaista saa elantonsa matkailusta. Matkailijoita vetää Bañosiin tuliperäisen maan lämmintä vettä hyödyntävät kylpylät, vuoristoretkeily, pyöräilyreitit, lukuisat upeat putoukset, koskenlasku ja melonta sekä erityyppiset retket Amazonin sademetsään. Kaupunki on myös tärkeä katolisten uskonnollinen keskus. ==Kylpylät== * Las Piscinas de la Virgen (vanhin ja tunnetuin kaupungin keskustassa) * Las Piscinas El Salado * Las Piscinas Modernas * Las Piscinas Agua de la Vida * Las Piscinas de Santa Clara ==Rakennuksia== * Kirkko "La Basílica de la Reina del Rosario de Agua Santa" ==Vesiputouksia== * La Cascada de la Virgen (Virgenin kylpylän vieressä) * La Cascada de Rio Verde o Pailón del Diablo * La Cascada Inés María (Río Pastaza) * La Cascada de Agoyán * La Cascada El Manto de la Novia * La Cascada de Río Verde Chico * La Cascada de Ulba * La Cascada de San Jorge * La Cascada de San Pedro * La Cascada Encañonado del Duende * La Cascada de Machay * Manto del Angel * San Agustin * El Mayordomo * San Miguel * El Corazón == Lähteet == == Aiheesta muualla == Luokka:Ecuadorin kaupungit Luokka:Tungurahua (maakunta)
Morton Feldman

Morton Feldman (12. tammikuuta 1926 New York, New York – 3. syyskuuta 1987 Buffalo, New York) oli yhdysvaltalainen säveltäjä. Hän kuului 1950-luvulla John Cagea ympäröineeseen New Yorkin koulukuntaan.http://www2.siba.fi/historia/1900/eksperiment_artikkelit/feldman.html Hänen myöhäiset teoksensa ovat niin pitkäkestoisia, että yhdeksän yksiosaista teosta kestää kukin yli puolitoista tuntia.Morton Feldman Säveltäjä kuoli 61-vuotiaana haimasyöpään.Alex Ross: The Rest Is Noise Vielä viimeisenä elinvuonnaan hän oli mennyt naimisiin opiskelijansa Barbara Monkin kanssa.Mode Records: Barbara Monk Feldman Feldman työskenteli Buffalon yliopistossa.Finding Aid for the Morton Feldman Images by Jan Williams, 1974–1979. == Lähteet == ==Kirjallisuutta== * Luokka:Yhdysvaltalaiset säveltäjät Luokka:Vuonna 1926 syntyneet Luokka:Vuonna 1987 kuolleet
Stoalaisilla on järjenvastaisempia väitteitä kuin runoilijoilla

Stoalaisilla on järjenvastaisempia väitteitä kuin runoilijoillaSironen, Erkki & Vesterinen, Sampo: Liite Plutarkhoksen kirjallinen jäämistö, teoksessa (; ) on Plutarkhoksen Moralia-kokoelmaan (kirja XIII, 73) kuuluva lyhyt tutkielma, joka on suunnattu stoalaisia vastaan. Nykyaikaan säilynyt teos tuskin on alkuperäinen teos kokonaisuudessaan, vaan mahdollisesti sen lyhennelmä.Einarson, Benedict & de Lacy, Phillip H.: Introduction. Teoksessa == Sisältö == Plutarkhoksen teos sisältää kuusi suhteellisen lyhyttä lukua. Teos vertaa stoalaisten näkemystä ihanteellisesta viisaasta kreikkalaisten runoilijoiden eräissä runoissaan tai näytelmissään esittämiin näkemyksiin. Se pyrkii osoittamaan, että stoalaiset näkemykset johtavat vielä suurempiin harhakuvitelmiin kuin runoilijoiden sepitelmät, ja että ne ovat vielä suuremmassa ristiriidassa todellisen elämän ja mahdollisen kanssa. Esimerkiksi Pindaroksen mukaan Kaineus oli haavoittumaton, eikä vahingoittunut, vaikka häntä iskettiin keihäällä. Stoalainen viisas sen sijaan pysyy pelottomana eikä huolestu, vaikka hän haavoittuu, sairastuu, kokee kipua, on piinapenkissä tai näkee kotimaansa tuhoutuvan; ja vaikka hänet myytäisiin orjaksi, hän on silti vapaa.Plutarkhos: Stoalaisilla on järjenvastaisempia väitteitä kuin runoilijoilla 1. Samoin Euripideen Iolaos lukee rukouksen, ja muuttuu yhtäkkiä kyvyttömästä nuorekkaaksi ja voimakkaaksi. Stoalainen viisas, joka eilen oli ruma ja paheellinen, muuttuu sen sijaan yht'äkkiä hyveelliseksi, kauniiksi ja jumalaiseksi pelkästään viisautensa kautta.Plutarkhos: Stoalaisilla on järjenvastaisempia väitteitä kuin runoilijoilla 2. Athene teki Odysseuksesta komeamman muuttamalla tämän ulkomuotoa, mutta stoalainen viisas, joka on kyttyräselkäinen, hampaaton ja yksisilmäinen, muuttuu kauniiksi pelkän viisautensa ansiosta.Plutarkhos: Stoalaisilla on järjenvastaisempia väitteitä kuin runoilijoilla 3. == Muut vastaavat Plutarkhoksen teokset == Tutkielma esiintyy Lampriaan tekemässä Plutarkhoksen teosten luettelossa. Plutarkhos arvosteli stoalaisten näkemyksiä myös useissa muissa teoksissaan. Jo nimeltäänkin stoalaisia vastaan olivat suunnatut tutkielmat Stoalaisten ristiriitaisuuksista ja Yleiskäsitteistä: stoalaisia vastaan. Lampriaan luettelon mukaan Plutarkhos kirjoitti myös epikurolaisia vastaan vastaavan nimisen teoksen, Epikurolaisilla on järjenvastaisempia väitteitä kuin runoilijoilla, mutta siitä ei ole säilynyt nykyaikaan mitään. == Lähteet == == Kirjallisuutta == * Plutarch: Stoic Essays. Teoksessa Kreikankielinen alkuteksti ja englanninkielinen käännös. == Aiheesta muualla == * Plutarch: A Breviate of a Discourse, Showing That the Stoics Speak Greater Improbabilities Than the Poets Plutarch's Morals. Internet Archive. Luokka:Plutarkhoksen teokset Luokka:Stoalaisuus
Jaromír Šindel

Jaromír Šindel (s. 30. marraskuuta 1959 Ostrava, Tšekkoslovakia) on tšekkiläinen entinen jääkiekkomaalivahti, olympiamitalisti ja maailmanmestari sekä nykyään valmentaja. Šindel edusti kansainvälisellä urallaan Tšekkoslovakiaa. Hän oli voittamassa olympiahopeaa Sarajevossa vuonna 1984 sekä maailmanmestaruuden vuonna 1985. Vuosina 1981, 1987 ja 1989 hän voitti pronssia. Šindel aloitti uransa HC Vitkovicessa vuonna 1977. Keväällä 1981 hän voitti siellä Tšekkoslovakian mestaruuden. Hän voitti mestaruuden myös vuosina 1984 ja 1985 Dukla Jihlavassa. Kaudella 1987–88 hänet valittiin Tšekkoslovakian liigan tähdistökentälliseen Šindelin pelatessa HC Sparta Prahassa. Šindel tuli erityisesti suomalaisittain tutuksi hänen pelatessa viitenä kautena (vuodet 1989–1994) Suomessa Lahden Reippaan ja Tampereen Tapparan maalivahtina. Hän oli nostamassa Reipasta jääkiekon SM-liigaan keväällä 1990. Heti seuraavalla kaudella 1990–91 Šindel valittiin SM-liigan tähdistökentälliseen. Vuodet 1992–1994 hän torjui Tapparassa, jonne lähti Reippaasta konkurssikiemuroiden ajamana. Šindel lopetti uransa HC Sparta Prahassa keväällä 1995. Nykyään Šindel on valmentaja. Hän on valmentanut vuosia tšekkiläisiä juniorijoukkueita sekä keväällä 2006 hän oli Lahden Pelicansin A-nuorten valmentajakonsulttina. Šindel toimi Tšekin päävalmentajana alle 20-vuotiaiden MM-kilpailuissa vuonna 2010 ja on aiemmin valmentanut myös Tšekin alle 18-vuotiaiden maajoukkuetta. Vuosina 2010–2013 Šindel toimi Tšekin 2. sarjatasolla pelaavan HC Slovan Ústečtí Lvin urheilutoimenjohtajana ja marraskuusta 2013 kauden loppuun joukkueen päävalmentajana. Kaudella 2017–2018 Šindel on toiminut 3. sarjatasolla pelaavan HC Mostin päävalmentajana.http://www.eliteprospects.com/staff.php?staff=704 Šindelin poika Jakub Šindel on jääkiekkohyökkääjä, joka on pelannut kotimaansa lisäksi Suomen, Sveitsin, Italian, Britannian ja Ranskan pääsarjoissa sekä KHL:ssä. == Lähteet == * * === Viitteet === Luokka:Tšekkiläiset jääkiekkomaalivahdit Luokka:Tšekkiläiset jääkiekkovalmentajat Luokka:Tšekkoslovakialaiset jääkiekkomaalivahdit Luokka:Tšekkoslovakialaiset olympiamitalistit Luokka:Vuonna 1959 syntyneet Luokka:Elävät henkilöt
Marielundin rautatieasema

Marielundin rautatieasema voi tarkoittaa seuraavia rautatieliikennepaikkoja: * * .
Rent-seeking

Rent-seeking, toisinaan myös välistäveto tai kuppaaminen, on taloustieteen termi, joka tarkoittaa ylijäämän tavoittelua, tulon hankkimista arvoa tuottamatta ja kokonaistaloutta vahingoittaen.Jukka Kemppinen Ilmiön kuvaili yhdysvaltalainen taloustieteilijä Gordon Tullock vuonna 1967. Itse termin rent-seeking on keksinyt yhdysvaltalainen taloustieteilijä Anne Krueger vuonna 1974. == Katso myös == * Ansioton arvonnousu * Koronkiskonta * Windfall-voitto == Lähteet == Luokka:Taloustieteen käsitteet Luokka:Englanninkieliset sanat ja sanonnat
Marielundin rautatieasema (ULJ)

Marielundin rautatieasema (, ) on kapearaiteisen Upsala–Lenna Jernväg -museorautatien liikennepaikka Uppsalan kunnassa, Ruotsissa. Asemalla toimii myös rautatiekahvila, ja tavaramakasiinissa on rautatiehistoriallinen näyttely. ==Historia== Liikennepaikka avattiin liikenteelle vuonna 1876 seisakkeena ja kuormauspaikkana, mutta muutettiin myöhemmin asemaksi. Asemamiehen tehtäviä hoiti Marielundiin sijoitettu ratavahti. Vuonna 1918 asemarakennus ja laiturialueet varustettiin sähkövalaistuksella. Makasiinirakennus valmistui vuonna 1949, ja samana vuonna valmistui myös pää- ja sivuraiteen välissä oleva välilaituri. Liikennepaikka varustettiin sähköisillä turvalaitteilla ja tulosuunnan opastimilla vuonna 1953. Sähkötoiminen esiopastin Lännan tulosuunnalta oli otettu käyttöön jo 1943. Rataa hallinnoiva museorautatieyhdistys, Museiföreningen Stockholm-Roslagens Järnvägar, on rakentanut uudelleen poispuretun ratapihan junakohtauksia varten. Yhdistys on myös siirtänyt puretun makasiinirakennuksen tilalle makasiinin Österbybrukista. ==Lähteet== Luokka:Ruotsin rautatieliikennepaikat Luokka:Uppsalan kunta
Itumeleng Khune

Itumeleng Isaac Khune (s. 20. kesäkuuta 1987 Ventersdorp) on eteläafrikkalainen jalkapalloilija, pelipaikaltaan maalivahti. Hän on edustanut vuodesta 1999 lähtien koko uransa ajan kotimaassaan Kaizer Chiefsiä. Hän on toiseksi eniten miesten maaotteluita pelannut eteläafrikkalainen. Khune on ollut tärkeä roolimalli koko Afrikan monille nuorille maalivahdeille. Hänen peliinsä ovat kuuluneet erinomaiset refleksit, notkeus, kyky havainnoida kenttätapahtumia ja hyökkäysten aloittaminen tarkoilla syötöillä. Khune pelasi hyökkääjänä liittyessään Kaizer Chiefsin junioreihin. Loukkaantumiset jarruttivat hänen kehitystään, mutta siirtyminen maalivahdiksi osoittautui hyväksi ratkaisuksi. Hän pelasi Etelä-Afrikan pääsarjassa ensimmäisen kerran elokuussa 2007. Kaudella 2011–2012 hänestä tuli joukkueen kapteeni. Hän on pelannut kesään 2024 mennessä 286 Etelä-Afrikan liigan ottelua. Hän on voittanut Etelä-Afrikan liigamestaruuden vuosina 2013 ja 2015, ja ensin mainittuna vuonna hänet valittiin Etelä-Afrikassa vuoden pelaajaksi. Khune on pelannut Etelä-Afrikan A-maajoukkueessa 91 maaottelua. Hän oli varamaalivahtina Afrikan-mestaruuskilpailuissa tammikuussa 2008 ja pelasi ensimmäisen maaottelunsa saman vuoden maaliskuussa Zimbabwea vastaan. Hän oli ykkösmaalivahti Maanosaliittojen cupissa 2009 Etelä-Afrikan sijoittuessa neljänneksi. MM-kilpailuissa 2010 hän pelasi alkulohko-otteluissa Meksikoa ja Uruguayta vastaan, mutta jälkimmäisessä ottelussa hänet ajettiin kentältä hänen kaadettuaan rangaistusalueella uruguaylaishyökkääjä Luis Suárezin, eikä hän pelikiellon vuoksi saanut pelata enää kolmannessa alkulohko-ottelussa. Khune oli ykkösmaalivahtina Afrikan-mestaruuskilpailuissa 2013 ja kesäolympialaisissa 2016. Hän pelasi viimeisen maaottelunsa marraskuussa 2018. == Lähteet == Luokka:Eteläafrikkalaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Werner Schuster

Werner Schuster (s. 4. syyskuuta 1969 Hirschegg) on itävaltalainen mäkihyppääjä. Kilpauransa jälkeen hän on toiminut valmentajana, muun muassa Sveitsin mäkimaajoukkueen pääavalmentajana ja vuosina 2008–2019 Saksan mäkimaajoukkueen päävalmentajana. Schusterin isä Willi oli niin ikään mäkihyppääjä ja valmentaja. Omalla hyppyurallaan Schuster osallistui vuosina 1986–1995 46 maailmancupin osakilpailuun ja saavutti yhden palkintokorokesijoituksen. Schuster on opiskellut Innsbruckin yliopistossa liikuntatieteitä ja psykolofiaa. == Lähteet == * * Saksan hiihtoliitto: Werner Schuster löst Peter Rohwein ab === Viitteet === Luokka:Itävaltalaiset mäkihyppääjät Luokka:Itävaltalaiset mäkihyppyvalmentajat Luokka:Vuonna 1969 syntyneet Luokka:Elävät henkilöt
Faringen rautatieasema

Faringen rautatieasema (, ) on kapearaiteisen Upsala–Lenna Jernväg -museorautatien liikennepaikka Näsbyn kylässä Uppsalan kunnassa, Ruotsissa. Liikennepaikalla sijaitsevat mm. museorautatien veturitalli ja paja. ==Historia== Liikennepaikka avattiin liikenteelle vuonna 1885. Vuonna 1921 liikennepaikalla tehtiin huomattavia muutostöitä kun Faringe–Gimo-rata rakennettiin. Alkuperäinen asemarakennus tuhoutui tulipalossa 15.–16. tammikuuta välisenä yönä 1982. Vanhan asemarakennuksen kaltainen uusi asemarakennus otettiin käyttöön vuonna 2008. ==Lähteet== Luokka:Ruotsin rautatieliikennepaikat Luokka:Uppsalan kunta
Sam Worthington

Samuel Henry John "Sam" Worthington (s. 2. elokuuta 1976 Godalming, Surrey) on australialainen näyttelijä. Hänet tunnetaan parhaiten Jake Sullyn roolista Avatar-sarjassa, Marcus Wrightin roolista elokuvassa Terminator – Pelastus ja Perseuksen roolista elokuvassa Titaanien taistelu ja sen jatko-osassa Wrath of the Titans. Hän on näytellyt myös dramaattisempia rooleja esiintyen elokuvissa The Debt (2010), Everest (2015), Hacksaw Ridge – aseeton sotilas (2016), The Shack (2017), Manhunt: Unabomber (2017) ja Fractured (2019). Worthington on myös ääninäytellyt Call of Duty: Black Ops -videopelissä CIA-agentti Alex Masonia. == Filmografia == Vuosi Alkuperäinen nimi Nimi suomeksi Rooli 2029 Avatar 4 Avatar 4 Jake Sully 2025 Avatar: Fire and Ash Avatar: Fire and Ash Jake Sully 2022 Avatar: The Way of Water Avatar: The Way of Water Jake Sully 2021 Lansky Lansky David Stone 2021 The Last Son Isaac Lemay 2019 Fractured Ray Monroe 2018 The Titan 2017 The Forgiven 2017 The Hunter’s Prayer Stephen Lucas 2017 The Shack Mack Phillips 2016 Hacksaw Ridge Hacksaw Ridge – aseeton sotilas kapteeni Glover 2015 Everest Everest Guy Cotter 2015 Kidnapping Mr. Heineken Willem Holleeder 2014 Cake Cake Roy Collins 2014 Paper Planes Jack 2014 Sabotage Sabotage James ”Monster” Murray 2014 The Keeping Room Moses 2013 Drift JB 2013 Thunder Run 2012 Man on a Ledge Reunalla Nick Cassidy 2012 Wrath of the Titans Titaanien raivo Perseus 2011 Hideaways 2011 Texas Killing Fields Texas Killing Fields Mike Souder 2010 Clash of the Titans Titaanien taistelu Perseus 2010 Last Night Last Night – kohtalokas ilta 2010 Love and Distrust Miles 2010 The Debt The Debt - Velka nuori David 2009 Avatar Avatar Jake Sully 2009 Terminator Salvation Terminator – Pelastus Marcus Wright 2007 Rogue Territory Neil 2006 Macbeth Macbeth Macbeth 2005 Pros and Ex-Cons Able 2005 The Great Raid Lucas 2004 Somersault Joe 2004 Thunderstruck Ronnie 2003 Gettin’ Square Gettin' Square Barry Wirth 2002 Dirty Deeds Darcy 2002 Hart’s War Hart’s War alikersantti B.J. ’Depot’ Guidry 2000 Bootmen Bootmen – rytmi saappaissa Mitchell Lähde: == Lähteet == == Aiheesta muualla == * Luokka:Australialaiset näyttelijät Luokka:Vuonna 1976 syntyneet Luokka:Elävät henkilöt
Hannu Nieminen (kirjailija)

Hannu Nieminen (s. 1958 Tuusulassa) on suomalainen toimittaja ja kirjailija. Nieminen on opiskellut yleistä kirjallisuustiedettä Helsingin yliopistossa ja valmistunut filosofian maisteriksi. Hän on ollut toimittajana mm. Valituissa Paloissa ja toimitussihteerinä Matkaopas-lehdessä. Nieminen on kirjoittanut useita oppikirjoja sekä muun muassa kuunnelman Dunk-juttu (1991) ja näytelmän Omistajat (1994). ==Kirjoja== *Jää solmussa (nuortenkirja, 1992) *Snobin kirja (romaani, 1994) *Ikkuna maailmaan. Valitut palat 1945–1995 (1995) *Sata vuotta eläinten puolesta. Kertomus Suomen Eläinsuojeluyhdistyksen toiminnasta 1901–2001 (2001) Luokka:Suomalaiset toimittajat Luokka:Suomalaiset kirjailijat Luokka:Vuonna 1958 syntyneet Luokka:Elävät henkilöt
Burgundin herttuakunta

Burgundin herttuakunta (, , ) oli herttuakunta, joka sijaitsi suurin piirtein nykyisen Burgundin alueella, mutta se omisti ajoittain suuria alueita myös nykyisten Belgian, Luxemburgin ja Alankomaiden alueilta. Herttuakunta oli olemassa vuosina 843–1477, jolloin sitä johtivat Burgundin herttuat. Vuonna 1477 herttuakunta jaettiin sodan jälkeen Ranskan ja Habsburgien Itävallan kesken, Ranskan saadessa Burgundin ydinalueet ja Itävallan saadessa Alankomaat. ==Historia== Burgundin herttuakunta syntyi Verdunin sopimuksen myötä vuonna 843. Herttuakunnan nimi tulee aluetta aikoinaan hallinneesta burgundien germaaniheimosta. Burgundin hallitsijat olivat vähällä päästä 900-luvun lopussa koko Ranskan hallitsijoiksi ja Burgundin herttua Rudolfista tulikin Ranskan kuningas, mutta hänellä ei ollut kruununperillisiä ja valta siirtyi Hugues Mustalle. Lopulta Burgundissa nousi valtaan Hugo Capetin kaksi veljeä, ensin Otto ja sitten Henri I. Henri I:n kuoltua alkoi ensimmäinen perimyyskriisi Robert II:n ja Otto-Williamin välillä. Näiden kahden välille syttyi vuonna 1002 sota, jonka Robert II voitti vuonna 1003. Burgundin asema itsenäisenä alueena päättyi Kaarle Rohkean Ludvig XI:tta vastaan käymään sotaan. Kaarle Rohkea kuoli Nancyn taistelussa vuonna 1477 ja Ludvig XI saattoi liittää Burgundin alueet Ranskaan vanhan saalilaisen lain mukaan. Benelux-maiden eli silloisten Burgundin Alankomaiden alue päätyi Habsburgeille ja Franche-Comtén alue päätyi Pyhälle saksalais-roomalaiselle keisarikunnalle. ==Aiheesta muualla== Luokka:Euroopan entiset monarkiat Luokka:Ranskan monarkiat Luokka:Burgundi Luokka:Seulonnan keskeiset artikkelit
Kacem Bennaceur

Kacem Bennaceur (, s. 12. heinäkuuta 1977) on tunisialainen jalkapalloerotuomari, joka on toiminut kansainvälisenä erotuomarina vuodesta 2004 lähtien.WorldReferee.com - referee - Kacem Bennaceur - bio Viitattu 5.1.2010 Bennaceurin ensimmäiset arvokisat oli vuoden 2008 Afrikan- mestaruuskisat, jossa hän vihelsi kaksi ottelua.Kacem Bennaceur » Africa Cup 2008 Ghana weltfussball.de Viitattu 5.1.2010 ==Turnaukset== *AM-kisat 2008 *AM-kisat 2010 ==Lähteet== Luokka:Tunisialaiset jalkapallotuomarit Luokka:Vuonna 1977 syntyneet Luokka:Elävät henkilöt
Ali Bin Nasser

Ali Bin Nasser tunnetaan myös nimellä Ali Bennaceur (, s. 2. maaliskuuta 1944) on tunisialainen entinen jalkapalloerotuomari, joka toimi kansainvälisenä erotuomarina vuosina 1976-1991. Hänet muistetaan parhaiten vuoden 1986 MM- kisoista, jossa hän hyväksyi Diego Maradonan tekemän käsimaalin ottelussa Argentiina-Englanti.WorldReferee.com - referee - Ali Bennaceur - bio Viitattu 5.1.2010 Samoissa kisoissa hän vihelsi yhteensä kaksi ottelua.Ali Bin Nasser » World Cup 1986 Mexico weltfussball.de Viitattu 5.1.2010 ==Turnaukset== *MM- kisat 1986 ==Lähteet== Luokka:Tunisialaiset jalkapallotuomarit Luokka:Vuonna 1944 syntyneet Luokka:Elävät henkilöt
Vainiopakko

Vainiopakko tarkoitti maanviljelyyn perustuvassa kyläyhteisössä käytännön yhteistyövelvollisuutta peltoviljelyssä. Ennen isojakoa kunkin talon pelto- omistus oli jakautunut kapeisiin sarkoihin useille vainioille. Kun viereiset sarat omisti yleensä aina toinen talo, oli kunkin vainion työt tehtävä yhtä aikaa, jotta ei olisi aiheutettu haittaa viereiselle saralle esim. kulkemalla sen yli. Käytännössä kullakin vainiolla tuli olla viljelyssä sama vilja, tai se tuli pitää kokonaisuudessaan kesantona. Pellonhoitoon liittyvät työt, kuten kyntö, kylvö ja korjuu, tuli tehdä samaan aikaan. Isojaon yhtenä tarkoituksena oli koota talon hajanaiset sarat yhteen ja vapauttaa talot yhtäaikaisesta vainiopakosta. Luokka:Suomen asutus- ja yhteiskuntahistoria Luokka:Maatalouden historia Luokka:Pellot
Hällnäs–Storuman-rata

Hällnäs–Storuman-rata on Ruotsin rataverkkoon kuuluva poikkirata, joka yhdistää Inlandsbanan-rataan kuuluvan -rataosan -rataan. Rataosa on Ruotsin valtion omistuksessa, ja sitä hallinnoi Trafikverket. ==Historia== Rata avattiin liikenteelle osissa. Tavaraliikenne Hällnäsin ja Åmselen välillä alkoi 1922, ja säännöllinen liikenne Hällnäsin ja Lyckselen välillä alkoi 1924. Liikenne viimeisellä, Lyckselen ja Storumanin välisellä osuudella alkoi joulukuussa 1930. Henkilöliikenne Lyckselen ja Storumanin välillä lakkautettiin vuonna 1992. Sitä seurasi henkilöliikenteen lakkauttaminen Hällnäsin ja Lyckselen välillä kolme vuotta myöhemmin. Viimeisenä toimintavuotena henkilöliikenteestä vastasi Länstrafiken i Västerbotten. Henkilöliikenne aloitettiin uudelleen elokuussa 2011. Uumajan ja Lyckselen välillä liikennöidään Y31-moottorivaunuilla ja liikenteestä vastaa Norrtåg. ==Lähteet== Luokka:Ruotsin rataverkko Luokka:Storumanin kunta Luokka:Lyckselen kunta
Jääpallon naisten maailmanmestaruuskilpailut

Jääpallon naisten maailmanmestaruuskilpailut on naisten jääpalloilun suurin kansainvälinen maajoukkueiden kilpailu. Ensimmäiset naisten MM-kilpailut järjestettiin Suomessa, Lappeenrannassa vuonna 2004. Kilpailut järjestetään joka toinen vuosi. Naisten MM-kilpailujen menestynein maa on Ruotsi. ==Osallistuneet maat== Osallistuneet maat ja maiden sijoitus turnauksessa. Joukkue 04 06 07 08 10 12 14 16 18 20 align="left" align="left" align="left" align="left" align="left" align="left" align="left" align="left" align="left" align="left" Joukkueita yht 5 6 7 7 6 6 6 7 8 8 == Mitalistit == ==Maailmanmestaruuskilpailuiden mitalitaulukko== == Isäntäkaupungit == *2004: Lappeenranta *2006: Roseville *2007: Budapest *2008: Borlänge, Grängesberg, Karlsbyheden *2010: Drammen *2012: Irkutsk *2014: Lappeenranta *2016: Roseville *2018: Chengde *2020: Oslo *2022https://svenskbandy.se/nyheter/2022/dam-vm-vaxjo-kommun-och-aby-tjureda- arrangerar-masterskapet-i-mars: Växjö ==Katso myös== *Jääpallon maailmanmestaruuskilpailut *Jääpallon alle 23-vuotiaiden maailmanmestaruuskilpailut == Lähteet == *
Koskipuhto

Koskipuhto on Ylivieskan 3. kaupunginosa. Koskipuhdossa on omakotitaloja, kerrostaloja ja rivitaloja sekä teollisuusrakennuksia ja autoliikkeitä. Koskipuhdon Hamarilla sijaitsee Ylivieskan ainoa virallinen uimaranta, joka on kesäisin erittäin suosittu. Hamarin uimarannan välittömässä läheisyydessä sijaitsee Korpelan Sähkön vesivoimala. Koskipuhdossa Suvannolla sijaitsee pesäpallokenttä, joka toimii Ylivieskan Kuulan kotikenttänä. Pesäpallokentän vanha puinen katettu katsomo paloi maan tasalle 14.4.1996. Nykyisin pesäpallokatsomossa on teräsrakenteiset kattamattomat katsomot ja kentällä on hiekkatekonurmi. Koskipuhdossa on paljon myös teollisuusrakennuksia, joista mainittakoon Herrforsin voimalaitos, Ruukin tehdas ja Raisioagro (ent. Rehuraisio). Koskipuhdon teollisuusalueelle johtaa teollisuusrata, joka on nykyisin VR:n omistuksessa. Teollisuusradan varrella on kaksi tasoristeystä, jotka on varustettu puomeilla. Luokka:Ylivieskan kaupunginosat
Baltic Pipeline System

Baltic Pipeline System (BPS-1 tai BTS-1; ; "Itämeren siirtoputkijärjestelmä") on Suomenlahden rannalle Koiviston (Primorsk) satamaan raakaöljyä ja muita öljynjalostustuotteita kuljettava siirto­putki­järjestelmä Venäjällä. Järjestelmä käsittää itse Koiviston öljyterminaalin, 1300 km pitkän öljyputken Jaroslavlista Koivistolle, sekä vanhemmat idästä Jaroslavliin johtavat putket, jotka tuovat öljyä Timanin-Petšoran alueelta, Länsi-Siperiasta sekä Uralin- Volgan alueelta. Jaroslavlista Moskovan koillispuolelta alkava Itämeren öljyputki kulkee Kirišin öljynjalostamoille ja jatkaa edelleen Nevajoen alitse Pietarin itäpuolelta. Karjalankannaksella öljyputki putki päätyy Viipurin eteläpuolella Koiviston satamaan (). Öljyputken pumppausasema sijaitsee ainakin: * Palkinossa (Jaroslavlin alue) * Pravidnossa (Jaroslavlin alue) * Bykovossa (Pestovon piiri, Novgorodin alue) * Pesissä (Hvoinajan piiri, Novgorodin alue) * Kirišin kaupungissa (Leningradin alue) * Nevan hallintopiirissä (Pietari) * Siestarjoen kaupungissa (Pietari) Vuonna 2007 Itämeren öljyputken ja Koiviston öljysataman kautta Venäjältä vietiin yhteensä 74 miljoonaa tonnia raakaöljyä. Venäjän suunnitelmana on ollut raakaöljyn ja muiden öljytuotteiden siirtokyvyn nostaminen tätä reittiä pitkin lähivuosina yhteensä 120 miljoonaan tonniin vuodessa. Koiviston satamasta öljyä viedään Euroopan öljynjalostamoille mm. Rotterdamiin. BPS-1 öljyputkea operoi venäläinen Transneft-yritys. ==Katso myös== *Baltic Pipeline System-2 == Lähteet == == Aiheesta muualla == *Балтийская трубопроводная система (БТС) 47news.ru *БТС: экологическая безопасность и надежность transneft.ru *The Baltic Pipeline System – the key federal project in the Leningrad Region Leningradin alueen aluehallinnon hankesivu Luokka:Öljynsiirto Luokka:Energia Venäjällä Luokka:Venäjän rakennukset ja rakennelmat Luokka:Putkikuljetus
Vyöviistäjä

Vyöviistäjä (Pterodroma mollis) on ulappalintujen lahkoon kuuluva merilintu. Linnun suomenkielinen nimi oli ennen atlantinviistäjä. == Koko ja ulkonäkö == Linnun pituus on 33–36 cm ja siipien kärkiväli 86–92 cm. Sukupuolet ovat samanvärisiä. Laji muistuttaa suuresti sekä madeiranviistäjää että kapverdenviistäjää, joita aikaisemmin pidettiin sen alalajeina. == Esiintyminen == Atlantinviistäjät pesivät eteläisen pallonpuoliskon valtamerten saarilla Tristan da Cunhalla, Goughilla, Prinssi Edwardin saarilla, Crozetsaarilla, Antipodisaarilla ja Tasmaniassa. Lisääntymisajan ulkopuolella laji kiertelee eteläisillä valtamerillä ja se on tavattu kerran Madeiralla vuonna 1986. Suurin uhka lajin olemassaololle ovat villiintyneet kissat ja isokihun saalistus. Lajista tunnetaan ninialalajin lisäksi alalaji dubia.IBC == Elinympäristö == Linnut pesivät vaikeapääsyisten saarten kukkuloilla ja rinteillä, ja muun osan vuotta laji elää avomerellä. == Lisääntyminen == Atlantinviistäjä kaivaa pesäonkalonsa kasvillisuuden suojaan. Naaras munii yhden munan. == Ravinto == Ruokavalio koostuu pääjalkaisista, vähemmässä määrin kaloista ja äyriäisistä. == Lähteet == * Clarke, Tony 2008: Birds of the Atlantic Islands. Christopher Helm, Lontoo. ISBN 978-0-7136-6023-4 *Pterodroma mollis — Soft-plumaged Petrel === Viitteet === == Aiheesta muualla == *Avesphoto (kuvia) Luokka:Ulappalinnut
Rogers Centre

Rogers Centre on monikäyttöinen stadion Torontossa. Stadion avattiin vuonna 1989 ja siinä oli maailman ensimmäinen avattava katto. Vuonna 2005 areena nimettiin nykyiselle nimelleen. == Lähteet == == Aiheesta muualla == *Virallinen kotisivu Luokka:Kanadan urheilupaikat Luokka:Toronton rakennukset ja rakennelmat Luokka:Toronton urheilu
Ketolan seisake

Ketolan seisake (, , ratakm 46+939) oli seisake Rantaradalla. Se sijaitsi Siuntiossa noin neljän kilometrin päässä Siuntion rautatieasemasta. Seisake avattiin ensimmäisen kerran 15. lokakuuta 1938, mutta lakkautettiin jo 3. lokakuuta 1944 sen jäätyä Porkkalan vuokra-alueelle. Porkkalan palautuksen jälkeen Ketola avattiin uudelleen 15. elokuuta 1956. Seisake suljettiin virallisesti 29. syyskuuta 1985. Todellisuudessa junat kuitenkin pysähtyivät siellä 29. marraskuuta 1985 asti, jolloin Kelan ja Viiman välinen rataoikaisu otettiin käyttöön. ==Lähteet== * ===Viitteet=== Luokka:Uudenmaan lakkautetut rautatieliikennepaikat
Viiman seisake

Viiman seisake (, ) oli seisake Rantaradalla. Se sijaitsi Siuntiossa lähellä Sjundbyn kartanoa, noin kahden kilometrin päässä Siuntion rautatieasemasta. Seisake avattiin ensimmäisen kerran 1. huhtikuuta 1932, mutta lakkautettiin 3. lokakuuta 1944 sen jäätyä Porkkalan vuokra-alueelle. Porkkalan palautuksen jälkeen Viima avattiin uudelleen 15. elokuuta 1956. Seisake suljettiin virallisesti 29. syyskuuta 1985. Todellisuudessa junat kuitenkin pysähtyivät siellä 29. marraskuuta 1985 asti, jolloin Kelan ja Viiman välinen rataoikaisu otettiin käyttöön. ==Lähteet== * ===Viitteet=== Luokka:Uudenmaan lakkautetut rautatieliikennepaikat
Dae Jin Hwang

Dae Jin Hwang on Koreassa syntynyt Suomessa asuva taekwondo-suurmestari. Hän toi taekwondon Suomeen vuonna 1979. Hwang toimii nykyään Suomen Taekwondoliiton kansainvälisten suhteiden edistäjänä.Suomen taekwondoliitto ==Lähteet== == Aiheesta muualla == *http://www.stu.fi/portal/ *http://www.taekwondo-loppi.fi/index.php?section=1 Luokka:Eteläkorealaiset taekwondoinit Luokka:Syntymävuosi puuttuu Luokka:Elävät henkilöt
Nexus One

Nexus One on Googlen markkinoima älypuhelin, joka käyttää Android- käyttöjärjestelmää. Google, Inc. haki "Nexus One" -nimelle tavaramerkkiä 10. joulukuuta 2009. ja julkisti puhelimen 5. tammikuuta 2010. Sen valmistus päättyi jo vuoden 2010 aikana. Nexus One sai virallisen Android 2.3 (Gingerbread) -päivityksen 22.2.2011. Kyseistä versiota Androidista käytetään jo Onen seuraajassa Nexus S:ssä. Toistaiseksi tuoreimman Android Jelly Bean -päivityksen puhelin sai kesällä 2013. ==Tekniikkaa== Nexus Onessa on 1 GHz Qualcomm Snapdragon QSD8250-prosessori, 3,7 tuuman kapasitiivinen AMOLED- kosketusnäyttö, 512 megatavun RAM-muisti, 512 megatavun flash-muisti ja microSDHC-muistikorttipaikka joka tukee enintään 32 gigatavun kortteja. Laitteen akun kapasiteetti on 1400 mAh. Nexus Onessa on valmiina Googlen sovelluksia kuten haku, kartat, sähköposti, kalenteri, YouTube ja pikaviesti. == Lähteet == ==Aiheesta muualla== * Engadget: Nexus One review * GSMArena - HTC Google Nexus One * Google virallisti Nexus One -puhelimen Luokka:Googlen laitteet Luokka:Android-pohjaiset laitteet Luokka:Wi-Fi-laitteet Luokka:Vuoden 2010 matkapuhelimet
Kainuun elinkeino-, liikenne- ja ympäristökeskus

Kainuun elinkeino-, liikenne- ja ympäristökeskus () on yksi Suomen 15:stä ja samalla 4:stä kahden vastuualueen elinkeino-, liikenne- ja ympäristökeskuksesta. Sen toimialueeseen kuuluu Kainuu, jonka liikenne- ja infrastruktuuriasiat hoitaa Pohjois-Pohjanmaan elinkeino-, liikenne- ja ympäristökeskus. Päätoimipaikkana on Kajaani (ollen myös ainoa toimipaikka). Kainuun elinkeino-, liikenne- ja ympäristökeskus aloitti toimintansa vuonna 2010. ELY-keskuksen tehtävät muodostuvat entisten Kainuun TE-keskuksen ja Kainuun ympäristökeskuksen tehtävistä. == Ylijohtajat == * 2010–2018: Kari Pääkkönen * 2019- Jaana Korhonen == Lähteet == == Aiheesta muualla == * Kainuun elinkeino-, liikenne- ja ympäristökeskuksen kotisivut Luokka:Elinkeino-, liikenne- ja ympäristökeskukset Luokka:Kainuu
Storuman (järvi)

Storuman on järvi Uumajanjoessa Pohjois-Ruotsissa. Sen pinta-ala on 173 km² ja se sijaitsee 352 metrin korkeudella merenpinnasta. Järven suurin mitattu syvyys on 139 metriä. Järven rannalla sijaitsee Ruotsin suurin puukirkko, vuodelta 1886 peräisin oleva Stenselen kirkko. Luokka:Västerbottenin läänin järvet Luokka:Storumanin kunta Luokka:Uumajanjoen vesistö
Vihreä paperi

Vihreä paperi () tai vihreä kirja on esimerkiksi Euroopan unionin hallinnossa tai englantilaisessa valtionhallinnossa nimitys viralliselle dokumentille, joka esittelee laiksi kaavailtua asiaa. Vihreän paperin avulla asia tuodaan keskusteluun ja kommentointiin. Sen avulla voidaan edesauttaa tietyn näkemyksen läpimenoa päätöksenteossa s.e. aloitteentekijät tulevat vähemmän näkyviin - vihreitä papereita on käytetty runsaasti puolustusmäärärahojen kasvattamisessa. Sen avulla voidaan myös estää aloitteentekijän poliittinen tappio lainsäädännössä kokeilemalla vihreän paperin luoman keskustelun avulla asian suosiota. Suomen kieleen ja virkakäyttöön vihreä paperi, valkoinen paperi ja non-paper-paperi ovat tulleet EU:hun liittymisen jälkeen. == Lähteet == == Aiheesta muualla == * Green paper (EU glossary) * Parliament of Canada definition page * EU Green papers Luokka:Yhteiskuntatieteet
Pohjois-Karjalan elinkeino-, liikenne- ja ympäristökeskus

Pohjois-Karjalan elinkeino-, liikenne- ja ympäristökeskus () on yksi Suomen 15:stä ja samalla 4:stä kahden vastuualueen elinkeino-, liikenne- ja ympäristökeskuksesta. Sen toimialueeseen kuuluu Pohjois-Karjala, jonka liikenne- ja infrastruktuuriasiat hoitaa Pohjois-Savon elinkeino-, liikenne- ja ympäristökeskus. Päätoimipaikkana on Joensuu (ollen myös ainoa toimipaikka). Pohjois-Karjalan elinkeino-, liikenne- ja ympäristökeskus aloitti toimintansa vuonna 2010. ELY-keskuksen tehtävät muodostuvat entisten Pohjois-Karjalan TE-keskuksen ja Pohjois-Karjalan ympäristökeskuksen tehtävistä. Ylijohtaja on Ari Niiranen. == Ylijohtajat == * 2010–2016: Ari Niiranen * 2017–2020: Ritva Saarelainen * 2020– Ari Niiranen == Lähteet == == Aiheesta muualla == * Pohjois-Karjalan elinkeino-, liikenne- ja ympäristökeskuksen kotisivut Luokka:Elinkeino-, liikenne- ja ympäristökeskukset Luokka:Pohjois-Karjala